**บันทึกรายงานการประชุมสภาองค์การบริหารส่วนตำบลโป่งนก**

**สมัยสามัญ ที่ 2 ประจำปี 2560**

**วันจันทร์ ที่ 8 เดือนพฤษภาคม พ.ศ.2560**

**ณ ห้องประชุมสภาองค์การบริหารส่วนตำบลโป่งนก**

**รายชื่อผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | สมาชิกสภา หมู่ที่ 1 | ขาด |  |
| 2 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 | จงจิต อุดมชัย |  |
| 9 | นายบุดดี โพธิ์จันทร์ | สมาชิกสภา หมู่ที่ 5 | ลา |  |
| 10 | นายสัญญา บัวสอน | สมาชิกสภา หมู่ที่ 5 | ลา |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ลา |  |
| 13 | นายประเสริฐ คล่องใจ | ประธานสภา อบต. | ประเสริฐ คล่องใจ |  |
| 14 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 15 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 16 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 17 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 18 | นายสวี สูงขุนทด | สมาชิกสภา หมู่ที่ 9 | สวี สูงขุนทด |  |
| 19 | นางสมพร สาจันทร์ | สมาชิกสภา หมู่ที่ 11 | สมพร สาจันทร์ |  |
| 20 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |   |
| 21 | นายสอิ้ง อ่อนศรี | สมาชิกสภา หมู่ที่ 11 | ขาด |  |
| 22 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 23 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 24 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 25 | นางสำราญ ผุยดี | สมาชิกสภา หมู่ที่ 13 | สำราญ ผุยดี |  |
| 26 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 27 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 28 | นายอภิชัย คะเซ็นแก้ว | รองประธานสภาฯ | ลา |  |
| 29 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 30 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

|  |  |  |  |  |
| --- | --- | --- | --- | --- |
| 1 | นายเชน แก้วลัดดา | รองนายก อบต.โป่งนก | เชน แก้วลัดดา |  |
| 2 | นายพิสิทธิ์ จิตรสมบูรณ์ | เลขาฯนายก อบต.โป่งนก | พิสิทธิ์ จิตรสมบูรณ์ |  |

**ผู้เข้าร่วมการประชุม**

**เริ่มประชุมเวลา 10.00 น.**

เมื่อถึงเวลาเลขานุการสภาฯ ได้เชิญสมาชิกสภาฯเข้าห้องประชุม เพื่อตรวจสอบรายชื่อผู้เข้าร่วมประชุม เมื่อตรวจสอบรายชื่อเรียบร้อย จึงได้เชิญประธานสภาฯ เพื่อทำหน้าที่ในการดำเนินการประชุมสภาฯ ต่อไป

**ระเบียบวาระ ที่ 1 เรื่องแจ้งเพื่อทราบ**

นายประเสริฐ คล่องใจ

ประธานสภาฯ กล่าวเปิดการประชุมสภาฯ สมัยสามัญ ที่ 1 ประจำปี 2560

เรื่อง การดำเนินการตามระเบียบวินัย กรณีพบเห็นเจ้าหน้าที่ของรัฐสังกัดกระทรวงมหาดไทยและองค์กรปกครองส่วนท้องถิ่นเล่นการพนันและดื่มสุราในสถานที่ราชการ บทลงโทษและระเบียบข้อห้าม รายละเอียดตามเอกสารที่ได้ส่งให้แล้วนั้น ให้สมาชิกสภาฯ ได้ทำความเข้าใจ หากมีข้อสงสัยสามารถสอบถามได้ที่ ปลัด อบต.โป่งนก

**ที่ประชุม - รับทราบ**

 **พิจารณารายงานการติดตามและประเมินผลแผนพัฒนาท้องถิ่น อบต.โป่งนก ประจำปี 2560 ครั้งที่ 1**

ว่าที่ร้อยตรี โฆสิต ตั้งตรงไพโรจน์

เลขานุการสภาฯ ตามที่ อบต.โป่งนกได้ดำเนินตามรายงานรายงานการติดตามและประเมินผลแผนพัฒนาท้องถิ่น อบต. โป่งนก โครงการที่บรรจุไว้ในข้อบัญญัติงบประมาณรายจ่าย ประจำปีงบประมาณ 2560 ตาม ระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำแผนขององค์กรปกครองส่วน ท้องถิ่น (ฉบับที่ 2) พ.ศ. 2559 ข้อ 13 ได้กำหนดให้มีการติดตามและประเมินผลแผนพัฒนาขององค์กร ปกครองส่วนท้องถิ่น โดยคณะกรรมการติดตามและประเมินแผนพัฒนาเป็นผู้ดำเนินการติดตามและ ประเมินผลแผนพัฒนา ซึ่งคณะกรรมการจะต้องดำเนินการกำ หนดแนวทาง วิธีการในการติดตาม และ ประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอ ความเห็นซึ่งได้ จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหาร ท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและ ประเมินผลแผนพัฒนาให้ประชาชนใน ท้องถิ่นทราบในที่เปิดเผยภายในสิบห้าวันนับแต่วันรายงานผล และเสนอความเห็นดังกล่าวและต้องปิดประกาศ ไว้เป็นระยะเวลาไม่น้อยกว่าสามสิบวันโดยอย่างน้อย ปีละสองครั้งภายในเดือนเมษายนและภายในเดือนตุลาคม ของทุกปี รายละเอียดตามที่ส่งให้แล้วนั้น

 ท่านใดมีข้อสงสัย หรือจะสอบถามหรือไม่

ที่ประชุม - ไม่มีท่านใดสงสัย

**ที่ประชุม - รับทราบ**

**ระเบียบวาระ ที่ 2 เรื่องรับรองรายงานการประชุมครั้งที่ผ่านมา**

ว่าที่ รต.โฆสิต ตั้งตรงไพโรจน์

เลขานุการสภาฯ ในการประชุมสภาฯ สมัยสามัญ ที่ 1 เมื่อวันอังคาร ที่ 7 เดือนกุมภาพันธ์ พ.ศ.2560 รายละเอียดการประชุม ตามเอกสารที่ได้ส่งให้แล้วนั้น ขอให้สมาชิกสภาฯ ได้อ่านทบทวนอีกครั้ง หากมีข้อสงสัยให้สอบถามได้

**ที่ประชุม - ไม่มี**

นายประเสริฐ คล่องใจ

ประธานสภาฯ ขอมติเพื่อรับรองรายงานการประชุมสภาฯ สมัยสามัญ ที่ 1 ประจำปี 2560 เมื่อวันอังคาร ที่ 7 เดือนกุมภาพันธ์ พ.ศ.2560

**ที่ประชุม - มีมติรับรองเป็นเอกฉันท์ ด้วยคะแนนเสียง รับรอง 22 เสียง ไม่รับรอง - เสียง**

**ระเบียบวาระ ที่ 3 เรื่องเพื่อพิจารณา**

นายประเสริฐ คล่องใจ

ประธานสภาฯ ระเบียบวาระที่ 3 เป็นการพิจารณาใน เรื่อง การเพิ่มเติมแผนพัฒนาท้องถิ่น พ.ศ.2560 เพื่อรองรับความเดือดร้อนของประชาชน สภาพทั่วไปของตำบลโป่งนกได้เข้าสู่ฤดูฝน ขอให้สมาชิกทุกท่านได้สำรวจพื้นที่เสี่ยงที่จะได้รับความเดือดร้อนของประชาขน ในหมู่บ้านของท่าน เช่น ถนน แหล่งน้ำและอื่นๆ เพื่อให้การแก้ไขปัญหาของประชาชนได้ทันต่อเหตุการณ์ ขอให้สมาชิกทุกท่านได้ดำเนินการสำรวจความเดือดร้อนของประชาชนและตรวจสอบแผนพัฒนาท้องถิ่นว่ามีโครงการดังกล่าวบรรจุไว้ในแผนหรือไม่ หากไม่มีบรรจุไว้ในแผนพัฒนาท้องถิ่น ก็จะไม่สามารถแก้ไขปัญหาให้กับประชาชนได้ ดังนั้นวันนี้กระผมมีแนวทางในการแก้ปัญหากรณี ดังกล่าว โดยให้ที่ประชุมได้พิจารณาเพิ่มเติมแผนพัฒนาท้องถิ่น ประจำปี 2560

นายยรรยง แจ้งไพร

สมาชิกสภาฯ ม.6 กระผมขอสอบถามท่านประธานสภาฯ ในการขอมติสภาฯ เพื่อเพิ่มเติมแผนพัฒนาท้องถิ่น พ.ศ.2560 นั้น ขอไว้ในภาพรวมตำบลหรือจะให้ดำเนินการตามแผนพัฒนาท้องถิ่น ที่ได้จัดลำดับไว้แล้ว

นายประเสริฐ คล่องใจ

ประธานสภาฯ เนื่องจากบ้านศิลาทอง ได้รับงบประมาณในการก่อสร้างระบบประปาและจะได้รับพิจารณาจากสภาฯ เรื่องการสนับสนุนงบประมาณจ่ายขาดเงินสะสม ในการขยายเขตไฟฟ้าเพื่อใช้ระบบประปาแล้วนั้น ซึ่งในการพิจารณาจ่ายขาดเงินสะสมเพื่อขยายเขตไฟฟ้า จำนวน 6 หมู่บ้าน งบประมาณ 6 ล้านบาท ในการขอเพิ่มเติมแผนพัฒนาท้องถิ่น กระผมจึงอยากให้ อีก 9 หมู่ ที่ไม่ได้ขยายเขตไฟฟ้าระบบประปา ได้เพิ่มเติมแผนเท่านั้น

นายสุพัฒน์ ทองอันชา

สมาชิกสภาฯ ม.14 ตามที่คณะผู้บริหารและเจ้าหน้าที่ อบต.โป่งนก ได้ประชุมประชาคมแผนพัฒนาท้องถิ่นแล้วนั้น ได้เรียงลำดับความสำคัญของโครงการที่มีความจำเป็นเร่งด่วนที่สุด หากมีการแก้ไขเปลี่ยนแปลงโครงการแผนพัฒนาท้องถิ่น จะขัดแย้งกับโครงการที่ประชาชนเสนอมาแล้วหรือไม่

นายประเสริฐ คล่องใจ

ประธานสภาฯ ในการจัดลำดับความสำคัญของโครงการนั้น หากโครงการใดที่มีความสำคัญเร่งด่วนที่สุด ถึงจะเป็นโครงการที่อยู่ลำดับสุดท้าย ก็สามารถนำมาดำเนินการก่อนได้ อำนาจในการพัฒนาท้องถิ่นนั้น ขึ้นอยู่กับฝ่ายนิติบัญญัติ ขอให้ท่านได้ชี้แจงกับประชาชนด้วย

นายทองหล่อ อุทธิสินธิ์

สมาชิกสภาฯ ม.8 ตามที่ท่านประธานสภาฯ ได้เสนอให้ที่ประชุมสภาฯ ได้พิจารณา เรื่องการเพิ่มเติมแผนพัฒนาท้องถิ่น ประจำปี 2560 นั้น กระผมมีความคิดเห็นว่าหากที่ประชุมได้พิจารณาอนุมัติเพิ่มเติมแผนพัฒนาท้องถิ่น จะเป็นการเปิดช่องทางและเอื้อประโยชน์ให้ฝ่ายบริหารเพิ่มเติมโดยไม่ผ่านสภาฯ หรือไม่ สมาชิกสภาฯ หมู่บ้านใดที่มีความสนิทสนมกับฝ่ายบริหารย่อมได้รับการสนับสนุนงบประมาณ หากสมาชิกสภาฯ หมู่บ้านใดที่ไม่มีความสนิทสนมกับฝ่ายบริหาร อาจจะไม่ได้รับการสนับสนุนงบประมาณในการพัฒนาอย่างแน่นอน

นายประเสริฐ คล่องใจ

ประธานสภาฯ ในการยื่นเสนอโครงการนั้น ไม่ใช่อำนาจหน้าที่ของฝ่ายบริหารและการพิจารณาเพื่อบรรจุโครงการต่าง ๆ ไว้ในแผนพัฒนาท้องถิ่นรวมทั้งข้อบัญญัติงบประมาณรายจ่ายด้วย หน้าที่ดังกล่าวจะเป็นอำนาจหน้าที่ของฝ่ายนิติบัญญัติ เมื่อฝ่ายนิติบัญญัติได้พิจารณาเห็นชอบให้ดำเนินการโครงการต่าง ๆ แล้ว หากฝ่ายบริหารไม่ดำเนินการ หรือเปลี่ยนแปลงโครงการและงบประมาณ จะมีความผิดตามระเบียบองค์กรปกครองส่วนท้องถิ่น ยกตัวอย่างเช่น การขอเปลี่ยนแปลงคำชี้แจงนั้น เป็นหน้าที่ของฝ่ายนิติบัญญัติเท่านั้น มีสมาชิกสภาฯ ท่านจะอภิปรายเพิ่มเติมหรือไม่

ว่าที่ รต.โฆสิต ตั้งตรงไพโรจน์

เลขานุการสภาฯ ตามที่ประชุมสภาฯ ได้อภิปราย เรื่องการเพิ่มเติมแผนพัฒนาท้องถิ่น ประจำปี พ.ศ.2560 – 2562 นั้น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2 ) พ.ศ. 2559 ในกรณีแผนพัฒนาท้องถิ่นสี่ปีมีระยะเวลาการบังคับใช้เหลืออยู่ไม่ถึงหนึ่งร้อยแปดสิบวันไม่ให้ดำเนินการเพิ่มเติมหรือเปลี่ยนแปลงใดๆ

**ที่ประชุม - รับทราบ**

นางสมพร สาจันทร์

สมาชิกสภาฯ ม.10 ขอเปลี่ยนแปลงคำชี้แจง โครงการตามข้อบัญญัติงบประมาณรายจ่าย ประจำปีงบประมาณ 2560 โครงการก่อสร้างลานกีฬาอเนกประสงค์ หมู่ที่ 10 งบประมาณ 180,000 บาท ขนาดกว้าง 21 เมตร ยาว 23 เมตร หนาเฉลี่ย 0.10 เมตร รายละเอียดตามแบบแปลนขององค์การบริหารส่วนตำบลโป่งนก เลขที่ 10/2560 – 1 **ขอเปลี่ยนแปลงคำชี้แจงเป็น** โครงการซ่อมแซมถนนลูกรังเพื่อการเกษตรสายหน้าวัด – ไร่นายสมศักดิ์ รายละเอียดแบบแปลน ตามที่ อบต.โป่งนก กำหนด

**ที่ประชุม - มีมติเห็นชอบ ด้วยคะแนนเสียง เห็นชอบ 22 เสียง ไม่เห็นชอบ – เสียง**

นายวิลัย มะไลไธสงค์

สมาชิกสภา ฯ ม.13 **ขอเปลี่ยนแปลงคำชี้แจง** โครงการตามข้อบัญญัติงบประมาณรายจ่ายประจำปีงบประมาณ 2560โครงการขุดลอกลำห้วยเฉลียงเบิก งบประมาณ 200,000 บาท ขนาดปากกว้างเฉลี่ย 15 เมตร ก้นกว้างเฉลี่ย 5.62 เมตร ยาว 500 เมตร ลึกเฉลี่ย 2.50 เมตร รายละเอียดตามแบบแปลน อบต.โป่งนก เลขที่ 13/2560-1 **ขอเปลี่ยนแปลงคำชี้แจงเป็น** โครงการก่อสร้างถนนยกร่องพูนดินเพื่อการเกษตรสายหนองไม้แก่น – ไร่นายอ้วน รายละเอียดแบบแปลน ตามที่ อบต.โป่งนก กำหนด

**ที่ประชุม - มีมติเห็นชอบ ด้วยคะแนนเสียง เห็นชอบ 22 เสียง ไม่เห็นชอบ – เสียง**

นายสมเกียรติ อาสาสู้

สมาชิกสภาฯ ม.๔ **ขอเปลี่ยนแปลงคำชี้แจง** โครงการตามข้อบัญญัติงบประมาณรายจ่ายประจำปี ๒๕๖๐ โครงการซ่อมแซมถนนคอนกรีตเสริมเหล็กภายในหมู่บ้าน สายบ้านนายบุญหลาย – บ้านนายชัย หมู่ที่ ๔ งบประมาณ ๒๐๐,๐๐๐ บาท เสริมผิวจราจรด้วยแอสฟัสท์ติกคอนกรีต กว้าง ๔ เมตร ยาว ๒๑๖ เมตร หนาเฉลี่ย ๐.๐๔ เมตร รายละเอียดตามแบบแปลน อบต.โป่งนก เลขที่ ๐๔/๒๕๖๐ – ๑ ขอ**เปลี่ยน แปลงคำชี้แจงเป็น** โครงการซ่อมแซมถนนคอนกรีตเสริมเหล็กภายในหมู่บ้าน สายบ้านนายบุญหลาย – บ้านนายชัย หมู่ที่ ๔ งบประมาณ ๒๐๐,๐๐๐ บาท เสริมผิวจราจรด้วยแอสฟัสท์ติกคอนกรีต กว้าง ๔ เมตร ยาว ๑๑๗ เมตร หนาเฉลี่ย ๐.๐๔ เมตร รายละเอียดตามแบบแปลน อบต.โป่งนกกำหนด

**ที่ประชุม - มีมติเห็นชอบ ด้วยคะแนนเสียง เห็นชอบ 22 เสียง ไม่เห็นชอบ – เสียง**

ว่าที่ รต.โฆสิต ตั้งตรงไพโรจน์

เลขานุการสภาฯ **ขอเปลี่ยนแปลงคำชี้แจง** เดิมค่าจัดซื้อเครื่องพิมพ์แบบฉีดหมึก จำนวน จำนวน 1 เครื่อง ราคา 7,900 บาท คุณสมบัติสามารถใช้เป็น ปริ้นเตอร์ ก๊อปปี้ สแกนเนอร์ และแฟกร์ ภายในเครื่องเดียวกัน ความละเอียดในการพิมพ์ ไม่น้อยกว่า 4,800\*1,200 จุดต่อนิ้ว หรือ 1,200 \* 4,800 จุดต่อนิ้ว มีความเร็วในการพิมพ์ร่างขาวดำไม่น้อยกว่า 33 หน้าต่อนาที หรือการพิมพ์ร่างสีไม่น้อยกว่า 15 ภาพต่อนาที สามารถสแกนเอกสาร ขนาดเอ 4 ขาวดำ – สี ได้ มีความละเอียดในการสแกนสูงสุดไม่น้อยกว่า 1,200\*2400 จุดต่อนิ้ว มีถาดป้อนเอกสาร ถ่ายเอกสารสำเนาได้ทั้ง สีและขาวดำไม่น้อยกว่า 99 สำเนา ย่อขยายได้ถึง 25 ถึง 400 เปอร์เซ็น ช่องเชื่อมต่อเครือข่ายเน็ตเวิกร์ แบบ 10/100 base-t หรือดีกว่า ไม่น้อยกว่า 1 ช่อง เชื่อมต่อสัญญาณไร้สายได้ ถาดใส่กระดาษได้ไม่น้อยกว่า 100 แผ่น ตามเกณฑ์คุณลักษณะราคากลางคอมพิวเตอร์ ประจำปี 2559 กระทรวงเทคโนโลยีสารสนเทศและการสื่อสาร **ขอเปลี่ยนแปลงคำชี้แจงเป็น** จัดซื้อเครื่องพิมพ์เลเซอร์ หรือชนิด ลีด ขาวดำ ชนิด เน็ตเวิคร์ ราคา 7,900 บาท มีความละเอียดในการพิมพ์ไม่น้อยกว่า 1,200 \*1,200 จุดต่อนิ้ว มีความเร็วในการพิมพ์ร่างไม่น้อยกว่า 27 หน้าต่อนาที สามารถพิมพ์เอกสารกลับหน้าอัตโนมัติได้ มีหน่วยความจำ เมมโมรี่ ขนาดไม่น้อยกว่า 64 เมกกะไบ มีช่องเชื่อม interface parallal ยูเอสบี 2.0 หรือดีกว่า จำนวนไม่น้อยกว่า 1 ช่อง มีช่องเชื่อมต่อระบบเครือข่าย เน็ตเวิคร์อินเตอร์เฟกร์ แบบ 10/100 เบส – ที หรือดีกว่าจำนวนไม่น้อยกว่า 1 ช่อง หรือสามารถใช้งานผ่านเครือข่ายไร้สายได้ สามารถใช้ได้กับ เอ 4 LETTER LEGAL และ CUSTOM โดยมีถาดใส่กระดาษได้รวมกันไม่น้อยกว่า 250 แผ่น ตามเกณฑ์คุณลักษณะราคากลางคอมพิวเตอร์ ประจำปี 2560 กระทรวงเทคโนโลยีสารสนเทศและการ

**ที่ประชุม - มีมติเห็นชอบ ด้วยคะแนนเสียง เห็นชอบ 22 เสียง ไม่เห็นชอบ – เสียง**

**ระเบียบวาระที่ 4 เรื่องอื่นๆ**

นายทองหล่อ อุทธิสินธิ์

สมาชิกสภาฯ ม.8 บ้านซับมงคลมีความจำเป็น ในการต้องการขอขยายเขตไฟฟ้าแรงต่ำ สายน้ำแดง – ฝายกรมพัฒนาที่ดิน ซึ่งจะมีประชาชนที่ได้รับประโยชน์จากการขยายเขตไฟฟ้า จำนวนผู้ที่ได้รับประโยชน์ 14 ครัวเรือน เพื่อการประกอบอาชีพ กระผมขอให้บรรจุโครงการดังกล่าว ในการประชุมครั้งต่อไปเนื่องจากกระผมจะขอนำเรื่องเพื่อจ่ายขาดเงินสะสม ด้วย

นายประเสริฐ คล่องใจ

ประธานสภาฯ ในการพิจารณาจ่ายขาดเงินสะสม กระผมอยากให้เป็นความเดือดร้อนที่เร่งด่วนและเป็นภาพรวมของหมู่บ้าน ตามที่นายทองหล่อ อุทธิสินธ์ สมาชิกสภาฯ ม.8 ได้อภิปรายมานั้น ประชาชนจะได้รับประโยชน์ จากโครงการดังกล่าวจริง แต่เนื่องจากไม่ใช่โครงการเร่งด่วนและกลุ่มเป้าหมายก็เป็นเพียงกลุ่มเล็กๆ กระผมเกรงว่าหากประชุมประชาคมแล้ว ประชาชนส่วนใหญ่จะไม่เห็นด้วยกับโครงการดังกล่าว แต่มีแนวทางคือให้ท่านเสนอเพื่อบรรจุไว้ในข้อบัญญัติงบประมาณรายจ่าย ประจำปี 2561 จะถูกต้องตามระเบียบมากกว่า เนื่องจากช่วงนี้เข้าสู่ฤดูฝนประชาชนจะได้รับความเดือดร้อน เช่น ถนนในการสัญจร แหล่งน้ำไม่เพียงพอในการกักเก็บน้ำเพื่ออุปโภค บริโภคและอื่นๆ ให้สมาชิกสภาฯเร่งดำเนินการตรวจสอบและส่งโครงการมาที่ อบต.โป่งนก เพื่อจะได้พิจารณาแก้ไขปัญหาให้กับประชาชนได้ทันเหตุการณ์

ว่าที่ รต.โฆสิต ตั้งตรงไพโรจน์

เลขานุการสภาฯ ในการขยายเขตไฟฟ้านั้น กระผมได้ส่งหนังสือให้การไฟฟ้าส่วนภูมิภาคจังหวัดชัยภูมิ เป็นผู้ประมาณการราคา ขณะนี้อยู่ระหว่างการดำเนินการเสนอหนังสือ หากได้รับเอกสารการประมาณการราคาแล้ว จะได้แจ้งให้ทราบและเสนอให้ที่ประชุมสภาฯ ได้พิจารณาอุดหนุนงบประมาณต่อไป

นายศักดิ์ดา ไชตะลุน

สมาชิกสภาฯ ม.9 เนื่องจากเข้าสู่ฤดูฝนแล้วโครงการที่ยังไม่ได้ดำเนินการ ขอให้ฝ่ายบริหารเร่งดำเนินการด้วย

**ที่ประชุม - รับทราบ**

นายพิสิษฐ์ จิตรสมบูรณ์

เลขานุการ นายก ในการหารือและมีมติในการเพิ่มเติมแผนพัฒนาท้องถิ่น ประจำปี 2560 นั้น กระผมอยากให้มีความสอดคล้องกันระหว่างแผนชุมชนและแผนพัฒนาท้องถิ่นระดับตำบล เนื่องจากทุกครั้งที่ผ่านมากระผมได้ลงพื้นที่เพื่อสำรวจและดำเนินโครงการก่อสร้างต่าง ๆ มักจะพบปัญหาและขัดแย้งกับประชาชนอยู่เสมอ ดังนั้นกระผมจึงอยากให้สมาชิกสภาฯ ทุกท่านได้หารือกับผู้นำฝ่ายปกครอง ที่ผ่านมางบประมาณที่อุดหนุนผ่านอำเภอลงสู่หมู่บ้านเป็นจำนวนมาก เพื่อลดการขัดแย้งระหว่างประชาชนและผู้ปฏิบัติงาน เมื่อท่านได้เสนอโครงการมาที่ อบต.โป่งนก แล้ว กระผมพร้อมทั้งส่วนโยธาจะลงสำรวจพื้นที่ตามพิกัดที่ส่งมา ขอให้ท่านได้ร่วมสำรวจและทำความเข้าใจกับประชาชนด้วย กระผมขอขอบคุณท่านประธานสภาฯ สมาชิกสภาฯและผู้นำชุมชนฝ่ายปกครองทุกท่าน ที่ผ่านมาได้เข้าร่วมกิจกรรมของ อบต.โป่งนก เป็นอย่างดี

นายทองหล่อ อุทธิสินธิ์

สมาชิกสภาฯ ม.8 สอบถามเรื่องโครงการศึกษาดูงานเพื่อศึกษาหาความรู้ของ สมาชิกสภาฯและพนักงานส่วนตำบลนั้น ซึ่ง อบต.ใกล้เคียงได้ดำเนินการโครงการศึกษาดูงานเรียบร้อยแล้ว เหลือเพียง อบต.โป่งนก ที่ยังไม่ได้เดินทางไป ขอให้ประธานสภาฯ ชี้แจงต่อสภาฯ ได้รับทราบด้วย

นายประเสริฐ คล่องใจ

ประธานสภาฯ โครงการศึกษาดูงานนั้น กระผมขอนำเข้าที่ประชุมสภาฯ ในครั้งต่อไป ซึ่งจะเชิญท่านนายกเข้าร่วมประชุมด้วย มีท่านใดจะสอบถามอีกหรือไม่ กล่าวขอบคุณคระผู้บริหารและสมาชิกสภา ฯและกล่าวปิดการประชุม

**ปิดประชุม เวลา 16.53 น.**

 ว่าที่ร้อยตรี ผู้จดรายงานการประชุม

 ( โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

(ลงชื่อ)

 ( นายประเสริฐ คล่องใจ )

 ประธานสภาองค์การบริหารส่วนตำบลโป่งนก

 (ลงชื่อ) กรรมการตรวจรายงานการประชุม

 ( นายสำลี เศรษฐาวงษ์ )

 สมาชิก อบต. หมู่ที่ 1

(ลงชื่อ) กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

(ลงชื่อ) กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

(ลงชื่อ) กรรมการตรวจรายงานการประชุม

 ( นายทองหล่อ อุทธิสินธิ์ )

 สมาชิก อบต. หมู่ที่ 8

(ลงชื่อ) กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9